Indledningsvist vil jeg sige, at jeg har brugt PostDanmarks pakkebokse mange gange, og i langt de fleste tilfælde er der ingen problemer. Jeg har også brugt PostDanmarks telefonsupport, som er meget venlige og hjælpsomme, så ingen klager på det punkt. 

Jeg købte fornyligt en vare fra Kina, og jeg var godt klar over, at den lå på en pris, som gjorde, at den ville ryge i tolden. Jeg havde, som jeg altid gør, bestilt den til min Pakkeboks hos PostDanmark, fordi jeg synes, det er nemmere at hente min pakke, når jeg har tid til det efter arbejde, og ikke skulle stresse for at nå på posthuset inden de lukker.
 
Jeg kunne følge pakken fra sælgers track-and-trace-nummer, og jeg kunne se, at den i efterhånden en uge havde hos det internationale Postcenter i Danmark med kommentaren "Mangler importdokumentation. Modtager kontaktes". Men jeg havde intet hørt.

Jeg valgte derfor at ringe til PostDanmark, hvor jeg først fik beskeden: "Du skal ikke være bekymret for om pakken sendes retur... Jeg stiller dig om til det internationale postcenter". Den næste medarbejder kunne straks se, hvad problemet er: "Det var sørme godt du ringede, hvis den havde ligget meget længere, var den blevet sendt retur (hm...okay). Pakken er sendt til pakkeboksen, og breve om told bliver derfor også forsøgt sendt til...så det modtager du aldrig.". Jeg fik endda at vide, at dette var en problem, som medarbejderne på det internationale postcenter godt var klar over, men ignorerede, selvom damen jeg snakkede om, da godt kunne se, at det var lidt dumt gjort. 

Så lige for at opsummere, så betyder det altså, at alle pakker, der bestilles fra et land udenfor EU (og er af en værdi der gør, at de skal igennem tolden), og som er bestilt til en af PostDanmarks egne pakkebokse, de vil ende med at blive sendt retur, hvis ikke modtager selv kontakter postcentret. Og dette er PostDanmark og det internationale PostCenter fuldt ud klar over. 

Jeg får så besked på, at jeg skal sende "importdokumenterne", dvs. min ordrekvittering og min reelle postadresse/ hjemmeadresse med e-mail, hvilket jeg gør. 

Der går nogle dage, hvorefter jeg modtager en Pakkeboks-sms. Jeg undrer mig lidt, men tager ned og henter "pakken". Det viser sig at være et brev fra det internationale Postcenter. Så nu kan de altså godt sende brevet den vej, men første gang kunne de ikke? Brevet er en oversigt over, hvor meget jeg skal betale for at få min pakke (selve dele til SKAT er mindre end delen til PostDanmark). Jeg må vente til dagen efter, og tage på posthuset indenfor deres åbningstid, og her betaler jeg så for min pakke. Jeg får derefter at vide, at der nu vil gå "et par dage" før jeg får min pakke. Okay, endnu et par ventedage. Om pakken så kommer til min pakkeboks eller min hjemmeadresse er jeg ærligt talt ikke sikker på. Det vil tiden vise. 

Jeg forklarer ekspedienten på postkontoret mit problem, og hun spørger til mit navn; "Det brev har vi da vist liggende". Hun går ud bagved og henter mit brev, som det internationale postcenter første gang forsøgte at sende til min pakkeboks, men som altså er blevet lagt på postkontoret, som ikke har stillet yderligere op med det - blot "Overvejet at sende det tilbage". 

Hvad jeg ikke forstår er:

1) Hvorfor det første brev ikke bare kunnet være blevet sendt til min pakkeboks, have udløst en sms, som så fik mig til at hente det, og henvende mig på posthuset for at betale regningen? Hvorfor skulle jeg først ringe og oplyse min hjemmeadresse mv., og så derefter kunne brevet sendes til min pakkeboks? 

2) Når man opretter sig med en pakkeboks, så skal man oplyse en e-mailadresse og/ eller et telefonnummer, hvor man får besked, når der er kommet en pakke. Hvorfor er der ikke nogen, der har overvejet at kontakte mig den vej? PostDanmark har mit fulde navn, mit telefonnummer og min e-mailadresse. I stedet så vælger de bare at vente, og risikere at måtte sende pakken retur, fordi modtager måske ikke henvender sig og spørger til sin pakke. 

3) Hvorfor er alle de medarbejdere, jeg har talt med, fuldstændigt klar over dette problem, men ingen gør noget ved det? Der er jo tydeligvis behov for at blive ændret på nogle procedurer. Der må da være masser af mennesker derude, som køber ting fra udlandet, og får det sendt til en pakkeboks. Kun hvis de er tilstrækkeligt opmærksomme, og selv kontakter PostDanmark, vil disse mennesker rent faktisk få deres pakker. Hvis ikke, så bliver pakkerne bare sendt retur. 

4) Jeg har betalt 160 kr., som alene er PostDanmarks gebyr for at behandle min pakke i tolden (herudover kommer selve tolden til SKAT). Er det virkeligt en fair pris, for den "service" I har ydet?